Ministrica Đapo razgovarala sa NJE Ambasadorom Japana g-dinom Makoto Ito

U prostorijama Federalnog ministarstvo okoliša i turizma, ministrica Dr Edita Đapo održala je sastanak sa NJ E Ambasadorom Japana g-dinom Makoto Ito.

Ministrica Đapo i NJ E Ambasador Ito su razgovarali o dobrim odnosima koje Bosna i Hercegovina njeguje s Japanom, pomoći i podršci koju Japan pruža BiH, posebno preko Japanske agencije za međunarodnu saradnju (JICA) u oblasti upravljanja otpadom, turizma, stipendiranja bh. studenata i mnogim drugim projektima.

Ministrica Đapo i Ambasador Ito su izrazili zabrinutost u vezi posljedica pandemije COVID-19 i uticaja na ekonomije zemalja, ali i nadu da će se pandemija ubrzo okončati i da će privreda krenuti putem oporavka.

Ambasador Ito je objasnio da japanski turisti dolaze u BiH zbog muzeja, historijskih sajtova i nasljeđa, a Ministrica Đapo je pozvala Ambasadora da posjeti turistička odredišta Federacije Bosne i Hercegovine, posebno Mostar i Međugorje, ali i ostala mjesta koja su karakteristična po svojoj autentičnosti i prepoznatljiva u svijetu kao raskršće Istoka i Zapada.